|  |
| --- |
| **REŠENJE****O DAVANJU SAGLASNOSTI JAVNOM KOMUNALNOM PREDUZEĆU "BEOGRADSKE ELEKTRANE" NA ODLUKU O VISINI TROŠKOVA PRIKLJUČKA NA SISTEM DALJINSKOG GREJANJA SA ODLUKOM***("Sl. list grada Beograda", br. 98/2021)* |

I. Daje se saglasnost na Odluku o visini troškova priključka na sistem daljinskog grejanja, koju je doneo Nadzorni odbor Javnog komunalnog preduzeća "Beogradske elektrane" pod brojem I-10826/3, na sednici održanoj 1. oktobra 2021. godine.

II. Rešenje i odluku objaviti u "Službenom listu Grada Beograda" po dobijanju saglasnosti osnivača, a odluka stupa na snagu osmog dana od dana objavljivanja.

**\* \* \***

Na osnovu člana 22. Zakona o javnim preduzećima ("Službeni glasnik RS", br. 15/16 i 88/19), člana 34. Statuta JKP "Beogradske elektrane" ("Službeni list Grada Beograda", br. 64/16, 100/17 i 93/20), Metodologije za utvrđivanje troškova priključka na sistem daljinskog grejanja (Gradska uprava grada Beograda, Sekretarijat za komunalne i stambene poslove - Uprava za energetiku, III-05 broj 312-233/14 od 7. aprila 2014. godine) i Izmena i dopuna Metodologije (Gradska uprava Grada Beograda, Sekretarijat za energetiku, XVI-01 broj 110-1/2018. od 12. oktobra 2018. godine), Nadzorni odbor JKP "Beogradske elektrane" na 32. vanrednoj (telefonskoj) sednici, održanoj 1. oktobra 2021. godine, doneo je

**ODLUKU
O VISINI TROŠKOVA PRIKLJUČKA NA SISTEM DALJINSKOG GREJANJA**

I PREDMET ODLUKE

Ovom odlukom JKP "Beogradske elektrane" kao nadležni energetski subjekt za proizvodnju, transport i distribuciju toplotne energije utvrđuje normative za obračun troškova priključka i jedinične troškove za određivanje dela troškova sistema nastalih zbog priključenja i na osnovu tih normativa, utvrđuje za svaku kategoriju priključka visinu troškova.

II KRITERIJUMI ZA ODREĐIVANJE TROŠKOVA PRIKLJUČKA I STRUKTURA TROŠKOVA PRIKLJUČKA

***II.1 Kriterijumi za određivanje troškova priključka***

Kriterijumi za određivanje troškova priključka na sistem daljinskog grejanja su: odobreni kapacitet iz rešenja kojim se odobrava priključenje, mesto priključka, vrsta uređaja, opreme i materijala koje je potrebno ugraditi definisanih tehničkim uslovima prema prečniku (DN) priključka i toplotne podstanice, vrste radova koje je potrebno izvesti, troškovi izrade i pribavljanja dokumentacije kao i stvaranja drugih uslova za priključenje.

***II.2 Struktura troškova priključka***

Troškovi priključka obuhvataju:

II.2.1 Deo troškova sistema nastalih kao preduslov za priključenje objekta na distributivnu mrežu koja je povezana na toplovodni izvor, a u zavisnosti od njegovog odobrenog kapaciteta (DTS), deli se na:

II.2.1.1 Troškove toplotnog izvora;

II.2.1.2 Troškove distributivne mreže.

II.2.2 Troškovi izgradnje toplovodnog priključka (TP), sastoje se od:

II.2.2.1 Troškova projektovanja, pribavljanja potrebne dokumentacije i odgovarajućih dozvola (TP1);

II.2.2.2 Troškova nabavke opreme, uređaja i materijala i troškova radova (TP2);

II.2.2.3 Troškova stručnih i operativnih poslova (TP3).

II.2.3 Troškovi nabavke i ugradnje predajnih stanica (TP4), sastoje se od:

II.2.3.1 Troškova za grejanje (TPG4);

II.2.3.2 Troškova za potrošnu toplu vodu (TPPTV4).

III NAČIN OBRAČUNA TROŠKOVA PRIKLJUČKA

***III.1 Ukupni troškovi priključka (UTP)***

Ukupni troškovi priključka sastoje se iz troškova gradnje toplovodnog priključka, troškova nabavke i ugradnje predajne stanice i dela troškova sistema, a obračunavaju se primenom sledeće formule:

UTP - (TP/30)\*SU+TP4+DTS

UTP - ukupni troškovi priključka

TP/30 - jedinični troškovi izgradnje priključka po dužnom metru trase

TP - troškovi izgradnje tipskog priključka

SU - stvarna udaljenost objekta od mesta priključenja prema trasi priključenja

TP4 - troškovi nabavke i ugradnje predajnih stanica i eventualno izmenjivača toplote

DTS - deo troškova sistema.

**III.1.1 Jedinični troškovi izgradnje priključka (TP/30)**

Jedinični troškovi predstavljaju stvarne troškove izračunate za dužinu priključka koji se potom podele sa 30, čime se dobija cena po jednom dužnom metru trase priključka.

|  |
| --- |
| Za Tsp = - 18 °C: |
| Redni broj  | Q (kW)  | DN priključka  | Ø priključka(mm)  | DN predajne stanice  | Kategorija toplovodnog priključka predajne stanice  | Jedinični troškovi izgradnje priključkaTP/30 (RSD/m')  |
| 1  | 2  | 3  | 4  | 5  | 6  | 7  |
| 1.  | 50  | 25(40)  | 48,3/110  | 25  | 1  | 34.591,93  |
| 2.  | 70  | 25(40)  | 48,3/110  | 25  | 34.591,93  |
| 3.  | 100  | 32(40)  | 48,3/110  | 25  | 34.591,93  |
| 4.  | 150  | 40  | 48,3/110  | 32  | 2  | 34.591,93  |
| 5.  | 200  | 50  | 60,3/125  | 32  | 3  | 36.483,90  |
| 6.  | 250  | 50  | 60,3/125  | 40  | 4  | 36.483,90  |
| 7.  | 300  | 50  | 60,3/125  | 40  | 36.483,90  |
| 8.  | 350  | 50  | 60,3/125  | 50  | 5  | 36.483,90  |
| 9.  | 400  | 50  | 60,3/125  | 50  | 36.483,90  |
| 10.  | 450  | 50  | 60,3/125  | 50  | 36.483,90  |
| 11.  | 500  | 65  | 76,1/140  | 50  | 6  | 39.922,86  |
| 12.  | 600  | 65  | 76,1/140  | 65  | 7  | 39.922,86  |
| 13.  | 700  | 65  | 76,1/140  | 65  | 39.922,86  |
| 14.  | 800  | 65  | 76,1/140  | 65  | 39.922,86  |
| 15.  | 900  | 80  | 88,9/160  | 80  | 8  | 44.006,00  |
| 16.  | 1000  | 80  | 88,9/160  | 80  | 44.006,00  |
| 17.  | 1500  | 100  | 114,3/200  | 100  | 9  | 50.504,97  |
| Za Tsp = - 12,1 °C: |
| Redni broj  | Q (kW)  | DN priključka  | Ø priključka(mm)  | DN predajne stanice  | Kategorija toplovodnog priključka predajne stanice  | Jedinični troškovi izgradnje priključka TP/30(RSD/m')  |
| 1  | 2  | 3  | 4  | 5  | 6  | 7  |
| 1.  | 50  | 25(40)  | 48,3/110  | 25  | 1  | 34.591,93  |
| 2.  | 70  | 32(40)  | 48,3/110  | 25  | 34.591,93  |
| 3.  | 100  | 40  | 48,3/110  | 32  | 2  | 34.591,93  |
| 4.  | 150  | 50  | 60,3/125  | 32  | 3  | 36.483,90  |
| 5.  | 200  | 50  | 60,3/125  | 40  | 4  | 36.483,90  |
| 6.  | 250  | 50  | 60,3/125  | 40  | 36.483,90  |
| 7.  | 300  | 50  | 60,3/125  | 50  | 5  | 36.483,90  |
| 8.  | 350  | 50  | 60,3/125  | 50  | 36.483,90  |
| 9.  | 400  | 65  | 76,1/140  | 50  | 6  | 39.922,86  |
| 10.  | 450  | 65  | 76,1/140  | 65  | 7  | 39.922,86  |
| 11.  | 500  | 65  | 76,1/140  | 65  | 39.922,86  |
| 12.  | 600  | 65  | 76,1/140  | 65  | 39.922,86  |
| 13.  | 700  | 80  | 88,9/160  | 80  | 8  | 44.006,00  |
| 14.  | 800  | 80  | 88,9/160  | 80  | 44.006,00  |
| 15.  | 900  | 100  | 114,3/200  | 80  | 9  | 50.504,97  |
| 16.  | 1000  | 100  | 114,3/200  | 100  | 10  | 50.504,97  |
| 17.  | 1500  | 100  | 114,3/200  | 100  | 50.504,97  |

**III.1.2 Troškovi izgradnje toplovodnog priključka (TP)**

Troškovi izgradnje priključka određuju se na osnovu normirane i uprosečene količine potrebne opreme, uređaja i materijala koje je neophodno ugraditi, uprosečenih troškova radova, troškova projektovanja, dokumentacije i potrebnih dozvola, troškova nabavke i ugradnje predajne stanice i izmenjivača toplote, kao i troškova stručnih i operativnih poslova koje je neophodno izvršiti radi priključenja objekta na sistem. Troškovi izgradnje priključka obračunavaju se prema sledećoj formuli:

TP=TP1+TP2+TP3

TP1 - troškovi projektovanja

TP2 - troškovi nabavke opreme, uređaja i materijala i troškovi rada

TP3 - troškovi stručnih i operativnih poslova.

*III.1.2.1 Troškovi projektovanja (TP1)*

Troškovi projektovanja, pribavljanja propisanih saglasnosti i odobrenja, odgovarajućih dozvola i izvođenje pripremnih radova, kao i troškova na ime propisanih taksi, naknada i obavljanje drugih neophodnih poslova obračunavaju se prema propisanom cenovniku usluga preduzeća i ustanova koja ih izdaju (saglasnosti, naknade, dozvole, takse i dr) i prema troškovima rada lica angažovanih na izvršenju neophodnih poslova projektovanja i dr. koji se obračunavaju kao proizvod utvrđene tržišne vrednosti radnog časa, prema normiranom stepenu i vrsti stručne spreme lica koja izvode poslove i normiranog broja radnih časova potrebnih za izvođenje tih poslova.

*III.1.2.2 Troškovi nabavke opreme, uređaja i materijala i troškovi rada (TP2)*

Troškovi opreme uređaja i materijala se obračunavaju kao proizvod utvrđene tržišne vrednosti i normirane količine opreme, uređaja i materijala koji se ugrađuju u skladu sa tehničkim propisima i pravilima rada sistema na koji se objekat priključuje.

Troškovi radova obuhvataju troškove rada lica, troškove upotrebe mašina, alata, opreme i troškove upotrebe vozila.

Troškovi nabavke opreme, uređaja i materijala i troškovi rada obračunavaju se prema sledećoj formuli: TP2=TP2a+TP2b

TP2a - troškovi mašinske opreme, materijala i radova za izradu priključka

TP2b - troškovi građevinskog materijala i radova za izradu priključka.

*III.1.2.3 Troškovi stručnih i operativnih poslova (TP3)*

Troškove stručnih i operativnih poslova koje je neophodno izvršiti radi priključenja objekta na sistem čine troškovi rada obračunati kao proizvod normiranih troškova rada lica koja se angažuju na priključenju, po radnom času, prema normiranom stepenu i vrsti stručne spreme i normiranog broja radnih časova za obavljanje tih poslova.

**III.1.3 Troškovi nabavke i ugradnje predajnih stanica i eventualno izmenjivača toplote (TP4)**

Troškovi nabavke i ugradnje predajnih stanica obračunavaju se prema sledećoj formuli: TP4=TPG4+TPPTV4

TPG4 - troškovi nabavke i ugradnje predajne stanice za grejanje i eventualno izmenjivača toplote

TPPTV4 - troškovi nabavke i ugradnje predajne stanice za potrošnu toplu vodu.

|  |
| --- |
| Za Tsp = - 18 °C: |
| Redni broj  | Q (kW)  | DN priključka  | Ø priključka(mm)  | DN predajne stanice  | Kategorija toplovodnog priključka predajne stanice  | Troškovi nabavke i ugradnje predajne stanice za grejanje sa izmenjivačem toplote - TPG4a (RSD/kom)  | Troškovi nabavke i ugradnje predajne stanice za grejanje bez izmenjivača toplote - TPG4b(RSD/kom)  | Troškovi nabavke i ugradnje predajne stanice za PTV bez izmenjivača toplote - TPPTV4 (RSD/kom)  |
| 1  | 2  | 3  | 4  | 5  | 6  | 7  | 8  | 9  |
| 1.  | 50  | 25(40)  | 48,3/110  | 25  | 1  | 416.687,46  | 371.708,30  | 142.662,82  |
| 2.  | 70  | 25(40)  | 48,3/110  | 25  | 421.506,66  | 371.708,30  | 142.662,82  |
| 3.  | 100  | 32(40)  | 48,3/110  | 25  | 427.932,25  | 371.708,30  | 138.021,84  |
| 4.  | 150  | 40  | 48,3/110  | 32  | 2  | 458.489,70  | 379.179,50  | 160.003,96  |
| 5.  | 200  | 50  | 60,3/125  | 32  | 3  | 473.741,66  | 379.179,50  | 154.622,48  |
| 6.  | 250  | 50  | 60,3/125  | 40  | 4  | 513.063,83  | 390.397,20  | 143.453,49  |
| 7.  | 300  | 50  | 60,3/125  | 40  | 518.995,42  | 399.237,40  | 143.453,49  |
| 8.  | 350  | 50  | 60,3/125  | 50  | 5  | 538.689,53  | 404.830,70  | 143.453,49  |
| 9.  | 400  | 50  | 60,3/125  | 50  | 551.109,42  | 404.830,70  | 173.117,27  |
| 10.  | 450  | 50  | 60,3/125  | 50  | 545.797,63  | 404.830,70  | 173.117,27  |
| 11.  | 500  | 65  | 76,1/140  | 50  | 6  | 543.302,64  | 404.830,70  | 173.117,27  |
| 12.  | 600  | 65  | 76,1/140  | 65  | 7  | 631.798,23  | 429.082,00  |    |
| 13.  | 700  | 65  | 76,1/140  | 65  | 621.714,37  | 429.082,00  |    |
| 14.  | 800  | 65  | 76,1/140  | 65  | 1.100.413,06  | 587.576,10  |    |
| 15.  | 900  | 80  | 88,9/160  | 80  | 8  | 1.004.386,97  | 621.701,90  |    |
| 16.  | 1000  | 80  | 88,9/160  | 80  | 1.045.500,34  | 621.701,90  |    |
| 17.  | 1500  | 100  | 114,3/200  | 100  | 9  | 1.557.658,51  | 767.778,30  |    |
| Za Tsp = - 12,1 °C: |
| Redni broj  | Q (kW)  | DN priključka  | Ø priključka(mm)  | DN predajne stanice  | Kategorija toplovodnog priključka predajne stanice  | Troškovi nabavke i ugradnje predajne stanice za grejanje sa izmenjivačem toplote - TPG4a(RSD/kom)  | Troškovi nabavke i ugradnje predajne stanice za grejanje bez izmenjivača toplote- TPG4b (RSD/kom)  | Troškovi nabavke i ugradnje predajne stanice za PTV bez izmenjivača toplote- TPPTV4(RSD/kom)  |
| 1  | 2  | 3  | 4  | 5  | 6  | 7  | 8  | 9  |
| 1.  | 50  | 25(40)  | 48,3/110  | 25  | 1  | 421.506,66  | 371.708,30  | 142.662,82  |
| 2.  | 70  | 32(40)  | 48,3/110  | 25  | 427.932,25  | 371.708,30  | 145.370,21  |
| 3.  | 100  | 40  | 48,3/110  | 32  | 2  | 458.489,70  | 379.179,50  | 160.003,96  |
| 4.  | 150  | 50  | 60,3/125  | 32  | 3  | 473.741,66  | 379.179,50  | 163.414,59  |
| 5.  | 200  | 50  | 60,3/125  | 40  | 4  | 513.063,83  | 390.397,20  | 150.394,95  |
| 6.  | 250  | 50  | 60,3/125  | 40  | 526.266,53  | 399.237,40  | 150.394,95  |
| 7.  | 300  | 50  | 60,3/125  | 50  | 5  | 551.109,42  | 404.830,70  | 185.077,34  |
| 8.  | 350  | 50  | 60,3/125  | 50  | 564.748,77  | 418.887,20  | 185.077,34  |
| 9.  | 400  | 65  | 76,1/140  | 50  | 6  | 562.167,15  | 418.887,20  | 185.077,34  |
| 10.  | 450  | 65  | 76,1/140  | 65  | 7  | 631.798,23  | 429.082,00  |    |
| 11.  | 500  | 65  | 76,1/140  | 65  | 621.714,37  | 429.082,00  |    |
| 12.  | 600  | 65  | 76,1/140  | 65  | 1.100.413,06  | 587.576,10  |    |
| 13.  | 700  | 80  | 88,9/160  | 80  | 8  | 1.062.720,71  | 621.701,90  |    |
| 14.  | 800  | 80  | 88,9/160  | 80  | 1.045.500,34  | 621.701,90  |    |
| 15.  | 900  | 100  | 114,3/200  | 80  | 9  | 1.452.966,21  | 716.174,90  |    |
| 16.  | 1000  | 100  | 114,3/200  | 100  | 10  | 1.557.658,51  | 767.778,30  |    |
| 17.  | 1500  | 100  | 114,3/200  | 100  | 1.548.005,83  | 778.829,30  |    |

**III. 1.4 Deo troškova sistema (DTS)**

Deo troškova sistema (DTS)

Osnov za utvrđivanje dela troškova sistema nastalih kao preduslov za priključenje objekta na taj sistem predstavlja vrednost troškova izgradnje toplotnih izvora i toplovodne mreže.

Deo troškova sistema nastalih kao preduslov za priključenje utvrđuje se kao obračunska veličina izražena kroz jedinični trošak din/W i obračunava se prema sledećoj formuli:

grejanje

Za Tsp = - 18 °C:

DTS (din.) = Q(W) \* Cj (din./W)

Q(W) - angažovana snaga objekta

Cj (din./W) - jedinična cena po 1W angažovane snage iznosi 19,5 din./W

Cj (din./W) = Cj za izvor + Cj za distributivnu mrežu

Cj za izvor iznosi 11,5 din./W

Cj za distributivnu mrežu iznosi 8 din./W

grejanje

Za Tsp = - 12,1 °C:

DTS(din.) = Q(W) \* Cj (din./W)

Q(W) - angažovana snaga objekta

Cj (din./W) - jedinična cena po 1W angažovane snage iznosi 25,6 din./W

Cj (din./W) = Cj za izvor + Cj za distributivnu mrežu

Cj za izvor iznosi 15,1 din./W

Cj za distributivnu mrežu iznosi 10,5 din./W

PTV:

DTS (din) = Q(W) \* Cj (din./W)

Q(W) - angažovana snaga objekta

Cj (din./W) = Cj za izvor + Cj za distributivnu mrežu

Cj za izvor iznosi 0 din./W

Cj za distributivnu mrežu iznosi 0 din./W

Za priključenje postojećih objekata i objekata koji se priključuju gašenjem kotlarnica, na svim grejnim područjima na kojima postoji višak kapaciteta u izgrađenim toplotnim izvorima i toplovodnoj mreži na koju je moguće priključiti objekat, može se odobriti popust na troškove priključenja tako što se iz strukture troškova priključka izuzimaju troškovi distributivne mreže koji ulaze u sastav DTS.

Za priključenje objekata javne namene koji se priključuju gašenjem individualnih kotlarnica i postojećih objekata koji su sproveli mere energetske sanacije, odnosno koji su u postupku energetske sanacije, na svim grejnim područjima na kojima postoji višak kapaciteta u izgrađenim toplotnim izvorima i toplovodnoj mreži na koju je moguće priključiti objekat, može se odobriti popust u visini dela troškova sistema (DTS).

U slučaju da se priključuju instalacije za potrošnu toplu vodu, iz troškova priključenja izuzima se deo troškova sistema (DTS).

Bliže uslove za odobravanje popusta utvrđuje odlukom Nadzorni odbor JKP "Beogradske elektrane".

Porez na dodatu vrednost od 20% nije uračunat u cene i primenjuje se u skladu sa zakonskom regulativom.

IV PRELAZNE ODREDBE

Visina troškova priključenja se utvrđuje jednom godišnje, s tim što se može korigovati u toku godine u slučaju rasta cena na malo za više od 10%, prema objavljenom podatku organa nadležnog za poslove statistike, za period od donošenja akta o utvrđivanju visine troškova priključka do korigovanja tih troškova.

Ova odluka, po dobijanju saglasnosti osnivača, objavljuje se u "Službenom listu Grada Beograda" i stupa na snagu osmog dana od dana objavljivanja.

Stupanjem na snagu ove odluke, prestaje da važi Odluka o visini troškova priključka na sistem daljinskog grejanja ("Službeni list Grada Beograda", br. 64/14 i 126/16).